Imagini îndrăznețe cu Alexandra Stan pe terenul de fotbal. Cântăreața a realizat o ședință foto pentru lansarea primei sale melodii din 2024. "Băieții", fiindcă așa se numește noua piesă muzicală, a ridicat-o pe artistă în ochii urmașilor lui Adam. "Semeni cu o zeiţă". Foto
Pe 1 martie 2024, Alexandra Stan a lansat o nouă piesă muzicală: "Băieții". Melodia a fost compusă de cântăreață, în colaborare cu Bastien și Vlad Ciresan. Lucrarea este considerată un fel de mărțișor muzical, potrivit informațiilor publice, care deschide calea spre mai multe piese în limba română.
Melodia "Băieții" este doar debutul a mai multor piese muzicale compuse de Alexandra Stan pe teme de interes pentru admiratorii săi, cum ar fi poveștile despre dating, aplicații online, replici de agățat și altele. În piesele sale, cântăreața încearcă să rămână cât mai aproape de public prin mesajele transmise.
Versatilă, ca întotdeauna, Alexandra Stan nu a ignorat imaginea vizuală promovată odată cu lansarea noii sale piese muzicale. Artista mult apreciată pentru interpretările inedite a pus melodia "Băieții" într-o lumină nouă, pregătind un videoclip muzical cu imagini sugestive.
Materialele o prezintă pe Alexandra Stan într-o ținută sexy, compusă dintr-o fustă din denim albastră, scurtă, și un top ce îi lasă talia la vedere. Atitudinea tinerei blondine amintește de filmele americane vechi, cu studente pregătite să facă față tuturor provocărilor emoționale de la facultăți.
Ținuta tipică tinerelor ce trăiau peste Ocean în anii 1900-2000 purtată de Alexandra Stan a fost evidențiată și printr-o pereche de ghete pe măsură. Pantofii cu toc înalt și platformă, de culoare albă, cu șireturi au susținut stilul pop-dance inedit al cântăreței românce.
Utilizatorii online au apreciat imediat apariția Alexandrei Stan. Cântăreața este ascultată de peste 5 milioane de internauți, în fiecare lună, pe Spotify. Dintre aceștia, mulți îi urmăresc activitatea în mediul online, unde îi transmit întotdeauna complimente pentru realizările sale.
"Semeni cu o zeiţă"/ "Prea hot!"/ "Foarte frumoasă ești"/ "A revenit regina"/ "Îți iubesc trupul perfect"/ "Prințeso!"/ "Foarte sexy"/ "Ești foarte frumoasă și dulce"/ "Arde, arde!"/ "Iubirea vieții mele…", sunt doar câteva dintre reacțiile utilizatorilor online.
Nu e nevoie să spunem noi mai multe, fiindcă imaginile încărcate în galeria foto a acestui articol vorbesc de la sine. Alexandra Stan este un adevărat fenomen în industria muzicală din România. Este una dintre puținele cântărețe care se bucură de recunoaștere și în afara granițelor țării noastre.